
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 131 

21 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού - παραλίας στη 


θέση «Καλαντού», Κοιν.Φιλωτίου Νήσου Νάξου 

Νομού Κυκλάδων. 1 

Κήρυξη ως αναδασωτέας εκτάσεως εμβαδού δύο 
στρεμμάτων (2 στρεμμ.) στη θέση «Κακιά Κόψη» 
περιοχής Άτρου της περιφέρειας Δήμου Ελειού 
Πρόνων Ν. Κεφαλληνίας. 2 


ΑΠΟΦΑΣΕΙ Σ 

Αριθ. 1066124/6609/Β0010 (1) 

Καθορισμός των ορίων του αιγιαλού - παραλίας στη θέση 
«Καλαντού», Κοιν.Φιλωτίου Νήσου Νάξου Νομού Κυ¬ 
κλάδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259/Α'), 
όπως τροποποιήθηκε και ισχύει. 

2. Τις διατάξεις του άρθρου 100 του Π.Δ. 284/88 «περί 
Οργανισμού Υπουργείου Οικονομικών». 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κ.λπ.» (ΦΕΚ 90/Α'), όπως τρο¬ 
ποποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (ΦΕΚ 90/Α'), με 
το οποίο καταργήθηκαν οι θέσεις των Περιφερειακών 
Διευθυντών και οι αρμοδιότητές τους περιήλθαν στο Γε¬ 
νικό Γ ραμματέα Περιφέρειας. 

5. Τιςδιατάξειςτωνπαρ.2και6τουάρθρου 1 Ν. 2503/97 
«Διοίκηση Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107/Α"), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 1.9.1997 Υπηρεσίες του Υπουργείου Οικονομικών. 


6. Το αριθ. 28979/31.7.97 έγγραφο της Δ/νσης Διοίκη¬ 
σης του Υπ. Εσωτερικών, Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ.Οικονομικών μεταφέρονται από 1.9.1997 στον Υπουρ¬ 
γό Οικονομικών. 

7. Την αριθ. 1039386/441/Α006/2-4-2000 (ΦΕΚ 571/Β7 
21-4-2000) κοινή απόφαση του Πρωθυπουργού και του 
Υπουργού Οικονομικών «περί ανάθεσης αρμοδιοτήτων 
του Υπουργού Οικονομικών στους Υφυπουργούς». 

8. Την αριθ. 1043053/483/Α0006/9-5-2000 (ΦΕΚ 622/Β7 
10-5-2000) απόφαση του Υφυπουργού Οικονομικών, «πε¬ 
ρί μεταβίβασης αρμοδιοτήτων του Υφυπουργού Οικονο¬ 
μικών στους Γενικό Γραμματέα, Γενικούς Διευθυντές 
κ.λπ. του Υπουργείου Οικονομικών». 

9. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980, και β) του άρθρου 23 του Ν. 
1337/1983. 

10. Την από 16.11.1998 έκθεση της Επιτροπής καθορι¬ 
σμού των ορίων αιγιαλού παραλίας στη θέση Κάλαντος 
της Κοινότητας Φιλωτίου νήσου Νάξου Νομού Κυκλάδων 
και το από Σεπτέμβριο 1998 τοπογραφικό και υψομετρικό 
διάγραμμα σε μία (1) πινακίδα με κλίμακα 1:500, το οποίο 
συνέταξε ο τοπογράφος Μηχανικός Ζάννης Νικόλαος, 
ελέχθηκε για την ακρίβεια της αποτύπωσης από τον Αρ¬ 
χιτέκτονα Μηχανικό Αντώνιο Παυλόπουλο την 16.11.1998 
και θεωρήθηκε από τον Θανάση Γρυλλάκη α.α. Τ.Υ. Νο¬ 
μού Κυκλάδων την ίδια ημερομηνία, όπως το άρθρο 20 
του Ν. 719/77 ορίζει. 

11. Τη σύμφωνη γνώμη του ΓΕΝ, όπως την διατύπωσε 
στο αριθ. 544.5/571/99 Αρ. Σχ. 1044/20-7-1999 έγγραφό 
του, αποφασίζουμε: 

Επικυρώνουμε την από 16-11-1998 έκθεση της Επι¬ 
τροπής καθορισμού των ορίων αιγιαλού και παραλίας και 
θέσεων αμμοληψίας που καθόρισε τα όρια αιγιαλού και 
της παραλίας στη θέση Κάλαντος της Κοινότητας Φιλω- 
τίου Νήσου Νάξου, Νομού Κυκλάδων και το από Σεπτέμ¬ 
βριο 1998 τοπογραφικό και υψομετρικό διάγραμμα σε (1) 
πινακίδα, κλίμακας 1:500, το οποίο έχει συντάξει ο τοπο¬ 
γράφος Μηχανικός Ζάννης Νικόλαος, έχει ελεγχθεί για 
την ακρίβεια της αποτύπωσης από τον Αρχιτέκτονα Μη¬ 
χανικό Αντώνιο Παυλόπουλο την 16-11-1998 και έχει θεω¬ 
ρηθεί από τον Θανάση Γ ρυλλάκη α.α. Τ.Υ. Νομού Κυκλά- 

δωντην ίδια ημερομηνία, όπωςτο άρθρο 20 του Ν. 719/77 
ορίζει, επί του οποίου η πιο πάνω επιτροπή καθόρισε. 

α) Την οριογραμμή του αιγιαλού με ερυθρά συνεχή 
πολυγωνική γραμμή με κορυφές 1,2,3 ... 14,14α, 15 ... 18, 
οι οποίες εξασφαλίζονται με καρτεσιανές συντεταγμένες 
του Κρατικού Τριγωνομετρικού Δικτύου σε προβολή 
ΤΜ3. 

Β) Την οριογραμμή της παραλίας με κίτρινη συνεχή 
πολυγωνική γραμμή με κορυφές Α1, Α2, Α3 ... Α14, Α14α, 
Α15 ... Α18, οι οποίες εξασφαλίζονται με καρτεσιανές 
συντεταγμένες του Κρατικού Τριγωνομετρικού Δικτύου 
σε προβολή ΤΜ3, έτσι ώστε να απέχει σταθερή απόσταση 
δεκαπέντε (15) μέτρων από την οριογραμμή αιγιαλού. 

Τίθενται ζώνη παραλίας ως ανωτέρω γιατί κρίνεται ότι 
διαφορετικά δεν εξυπηρετούνται οι σκοποί της παρα¬ 
γράφου 1 του άρθρου 7 του Α.Ν. 2344/40. 

Εντός της ζώνης αιγιαλού - παραλίας δεν υπάρχουν κτί- 
σματα. 

Η απόφαση αυτή με την έκθεση της Επιτροπής και το 
διάγραμμα να δημοσιευθούνστην Εφημερίδα της Κυβερ- 
νήσεως. 

Αθήνα, 31 Ιανουάριου 2001 

Με εντολή Υπουργού 
Ο Γενικός Διευθυντής 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
ΑΡΘΡΟ 100 Π.Δ. 284/88 

Για τον καθορισμό για πρώτη φορά των ορίων του αιγια- 
λού στην περιοχή ΚΑΛΑΝΤΟΣ της Κοινότητας Φιλω- 
τίου Νήσου Νάξου. 

Στη Νάξο σήμερα την 16.11.1998, ημέρα Δευτέρα, οι 
υπογεγραμμένοι: 

1. ΣΤΥΛΙΑΝΟΣ ΣΕΖΕΝΙΑΣ, Προϊστάμενος της Κτηματι¬ 
κής Υπηρεσίας Νομού Κυκλάδων, ως Πρόεδρος. 

2. ΑΝΤΩΝΙΟΣ ΠΑΥΛΟΠΟΥΛΟΣ, Αρχιτέκτονας Μηχανι¬ 
κός του Επαρχείου Νάξου, ως μέλος. 

3 ΖΟΥΡΕΛΗΣ ΑΝΤΩΝΙΟΣ, Υποπλοίαρχος Λιμενικού, ως 
μέλος, 

που αποτελούν την επιτροπή καθορισμού των ορίων 
του αιγιαλού σύμφωνα με το άρθρο 100 του Π.Δ. 284/88 
πήγαμε επί τόπου στην προαναφερομένη περιοχή την 
10.4.1997, και 

Αφού λάβαμε υπόψη: 

1. Την 23.9.1998 αίτηση με την οποία ζητείται ο καθο¬ 


ρισμός των ορίων του αιγιαλού στην περιοχή Κάλαντος 
Κοινότητας Φιλωτίου Νήσου Νάξου. 

2. Το από τον Νικόλαο Ζάννη, Τοπογράφο Μηχανικό, 
συνταχθέν τον Σεπτέμβριο 1998 τοπογραφικό και υψο¬ 
μετρικό διάγραμμα σε μια (1) πινακίδα, σε κλίμακα 
1:500, ελεγμένο για την ακρίβεια της αποτύπωσης από 
τον Αντώνιο Παυλόπουλο, Αρχιτέκτονα Μηχανικό, την 
16.11.1998 και θεωρημένο από τον Θανάση Γρυλλάκη, 
Δ/ντή α.α. Τ.Υ. Ν. Κυκλάδωντην ίδια ημερομηνία, όπωςτο 
άρθρο 20 του Ν. 719/77 ορίζει. 

3. Τις διατάξεις του Α.Ν. 2344/40, όπως αυτός τροπο¬ 
ποιήθηκε καθώς και την σχετική προς αυτόν Δικαστηρια¬ 
κή Νομολογία. 

4. Την από της επί τόπου μετάβασης σχηματισθείσα 
αντίληψη για το πλάτος της βρέχόμενης ζώνης της ξηρός 
και λοιπών συναφών στοιχείων όπως: 

(α) Η μορφολογία της περιοχής είναι στο σύνολο της 
αυτής βραχώδης με έντονες εγκάρσιες κλίσεις. 

(β) Η κατάσταση της ακτής είναι γενικά βραχώδης. 

(γ) Ο θαλάσσιος χώρος βραχώδης. Ο πυθμένας είναι 
επί το πλείστον βραχώδης με αρκετό βάθος. 

(δ) Οι άνεμοι που πλήττουν την περιοχή είναι οι Νότιοι 
Νοτιοδυτικοί. 

5. Το αριθ. Ν.505/253/ΠΟΛ 68/30-3-84 έγγραφο της 
Διεύθυνσης Δημοσίων Κτημάτων του Υπουργείου Οικο¬ 
νομικών. 

6. Το αριθ. 544.5/498/2.8.94 έγγραφο του ΓΕΝ, αποφα¬ 
σίζει: 

1. Καθορίζει στο παραπάνω τοπογραφικό διάγραμμα: 

(α) Την οριογραμμή του αιγιαλού με ερυθρά συνεχή 

πολυγωνική γραμμή με κορυφές 1, 2, 3 ...18, οι οποίες 
εξασφαλίζονται με καρτεσιανές συντεταγμένες του Κρα¬ 
τικού Τριγωνομετρικού Δικτύου σε προβολή ΤΜ3. 

(β) Την οριογραμμή της παραλίας με κίτρινη συνεχή 
πολυγωνική γραμμή με κορυφές Α1, Α2, Α3 ... Α18, οι 
οποίες εξασφαλίζονται με καρτεσιανές συντεταγμένες 
του Κρατικού Τριγωνομετρικού Δικτύου σε προβολή 
ΤΜ3, έτσι ώστε να απέχει σταθερή απόσταση δεκαπέντε 
(15) μέτρων από την οριογραμμή του αιγιαλού. 

Τίθεται ζώνη παραλίας ως ανωτέρω γιατί κρίνεται ότι 
διαφορετικά δεν εξυπηρετούνται οι σκοποί της παρα¬ 
γράφου 1 του άρθρου 7του Α.Ν. 2344/40. 

2. Εντός της ζώνης αιγιαλού - παραλίας δεν υπάρχουν 
κτίσματα. 

Η Επιτροπή 

Ο Πρόεδρος Τα μέλη 

ΣΤ. ΣΕΖΕΝΙΑΣ ΑΝΤ. ΠΑΥΛΟΠΟΥΛΟΣ 

ΑΝΤ. ΖΟΥΡΕΛΗΣ 

Αριθ. 159 (2) 

Κήρυξη ως αναδασωτέας εκτάσεως εμβαδού δύο στρεμ¬ 
μάτων (2 στρεμμ.) στη θέση «Κακιά Κόψη» περιοχής 
Άτρου της περιφέρειας Δήμου Ελειού Πρόνων Ν. Κε¬ 
φαλληνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΩΝΙΩΝ ΝΗΣΙΩΝ 

Έχοντας υπόψη: 

1) Τις περί Διοικητικής αποκέντρωσης διατάξεις του 
Ν. 3200/55, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70. 

2) Τις διατάξεις του άρθρου 117 παρ. 3 του Συντάγμα¬ 
τος. 

3) Τις διατάξεις του Ν. 998/79 «περί προστασίας των 
δασών και δασικών εν γένει εκτάσεων της χώρας» και συ¬ 
γκεκριμένα: 

α) Του άρθρου 38 παρ. 1. 

β) Του άρθρου 41 παρ. 1. 

4) Τις διατάξεις του Υπουργείου Γεωργίας αριθ, 
α) 160417/1180/8-7-1980 και β) 182447/3049/24-9-1980. 

5) Το Ν. 2218/13.6.1994 «Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρω¬ 
τοβάθμια αυτοδιοίκηση και την περιφέρεια και άλ>χς δια¬ 
τάξεις», όπως τροποποιήθηκε μεταγενέστερα με το Ν. 
2240/16-9-94. 


6) Τον Ν. 2503/30-5-97 «Δοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

7) Την αναφορά της Δ/νσης Δασών Κεφαλληνίας με 
αριθ. 5579/14.12.2000 με την οποία προτείνεται η κήρυ¬ 
ξη ως αναδασωτέας, της αναφερόμενης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με φυσική αναγέννηση, τη δα¬ 
σική έκταση που κάηκε στις 15-8-2000, εμβαδού δύο 
στρεμμάτων (2 στρεμμ.) στη θέση «Κακιά Κόψη» περιο¬ 
χής Άτρου της περιφέρειας Δήμου Ελειού Πρόνων Ν. Κε¬ 
φαλληνίας και προσδιορίζεται από τα στοιχεία Α-Β-Γ-Δ- 
Ε-Ζ-Α, όπως φαίνονται στο συνημμένο απόσπασμα χάρτη 
Γ.Υ.Σ. κλίμακας 1:5.000, ο οποίος αποτελεί αναπόσπαστο 
μέρος της απόφασης αυτής και ορίζεται ως εξής: 

Ανατολικά: Με δασική έκταση, 

Δυτικά: Νε δασική έκταση. 

Βόρεια: Νε δασική έκταση. 

Νότια: Νε δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Ιανουάριου 2001 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

